b'\n_START_ARTICLE_\nSan Sebasti\xc3\xa1nin elokuvajuhlat\n_START_PARAGRAPH_\nSan Sebasti\xc3\xa1nin elokuvajuhlat (esp. Festival Internacional de Cine de San Sebasti\xc3\xa1n, baskiksi Donostiako Nazioarteko Zinemaldia) ovat San Sebasti\xc3\xa1nin kaupungissa Espanjan Baskimaalla vuosittain syyskuussa j\xc3\xa4rjestett\xc3\xa4v\xc3\xa4t elokuvajuhlat. _NEWLINE_Elokuvajuhlat on j\xc3\xa4rjestetty vuodesta 1953 l\xc3\xa4htien. Ensimm\xc3\xa4isin\xc3\xa4 vuosina juhlat keskittyiv\xc3\xa4t pelk\xc3\xa4st\xc3\xa4\xc3\xa4n espanjankielisiin elokuviin, mutta vuodesta 1955 alkaen ne ovat olleet avoimia eri kielisille elokuville._NEWLINE_Juhlien p\xc3\xa4\xc3\xa4palkinto on Kultainen simpukka, joka my\xc3\xb6nnet\xc3\xa4\xc3\xa4n parhaalle elokuvalle. San Sebasti\xc3\xa1n on Euroopan vanhimpia ja suurimpia elokuvajuhlia.'